P O Z I V

na sudjelovanje u postupku savjetovanju s javnošću o
Nacrtu prijedloga Plana djelovanja civilne zaštite Zadarske županije

Člankom 28. stavkom 1. Pravilnika o radu župana (Službeni glasnik Zadarske županije broj 16/22) utvrđeno je da prije utvrđivanja prijedloga općeg akta odnosno drugih strateških ili planskih dokumenata županije kad se njima utječe na interese građana i pravnih osoba, provodi se postupak savjetovanja s javnošću sukladno zakonima koji uređuju pravo na pristup informacijama i savjetovanja s javnošću u postupku donošenja ovih akata.
Plan djelovanja civilne zaštite je planski dokument, zakonska obveza donošenja za jedinice lokalne i područne (regionalne) samouprave propisana Zakonom o sustavu civilne zaštite (Narodne novine broj: 82/15, 118/18, 31/20, 20/21 i 114/22), koji se temelji na Procjeni rizika od velikih nesreća. 
Cilj je prikupiti mišljenja, primjedbe i prijedloge od zainteresirane javnosti u vezi s javnim politikama u području zaštite i spašavanja od velikih nesreća te građanske sigurnosti, a sve to  kako bi se blagovremeno ažurirao nacrt teksta prije usvajanja dokumenata.
Nositelj, sadržaj i postupci u izradi ovog dokumenta propisani su Pravilnikom o nositeljima, sadržaju i postupcima izrade planskih dokumenata u civilnoj zaštiti, te načinu informiranja javnosti u postupku donošenja (Narodne novine broj 66/21). Sukladno članku 11. Zakona o pravu na pristup informacijama (Narodne novine broj: 25/13, 85/15 i 69/22) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine broj 140/09), stavljanjem Nacrta prijedloga Plana djelovanja civilne zaštite Zadarske županije na mrežne stranice Zadarske županije s mogućnošću zainteresiranih fizičkih i pravnih osoba da elektronskom poštom dostave svoje komentare, primjedbe i prijedloge na raspoloživom obrascu – prilog 2. ovog Poziva. 
[bookmark: _GoBack]Postupak savjetovanja provest će se u razdoblju od 8. rujna do 8. listopada 2026. Organizator i nositelj postupka savjetovanja je Upravni odjel za prostorno uređenje, zaštitu okoliša i komunalne poslove u Zadarskoj županiji.
Pozivamo vas na sudjelovanje u postupku savjetovanja te vam je u tu svrhu na raspolaganju sadržaj dokumenta Nacrt prijedloga Plana djelovanja civilne zaštite Zadarske županije s pripadajućim prilozima i zemljovidima – prilog 1. ovog Poziva.

Prilog 1. Plan djelovanja civilne zaštite Zadarske županije s pripadajućim prilozima  (tekstualni i grafički) i Dodatak I. 
Prilog 2. Obrazac za sudjelovanje u postupku savjetovanja s javnošću.


